OpenLLM-France/wikimedia huggingface dataset:
# Janari-soberakin

Soberakinak janari batetik jaten ez diren hondakin jangarriak dira, mahaikide guztiek amaitzen dutenean. Hondarrak, kondarrak edo hondakinak ere esaten zaie. Jangarritzat jotzen ez diren hondarrak (fruta eta barazki batzuen hezurrak eta larruak, esaterako) ez dira soberakintzat hartzen, zabortzat baizik. Sukaldean prozesatu ondoren azkenean kontsumitzailearengana ateratzen ez diren elikagaiak ere soberakintzat jo daitezke. Plater berrietan erabiltzen jakitea, batzuetan, sukaldaritzako liburuetan aztertzen da.

## Erabilera

Soberakinen patua janaria non egin den, mahaikideen zaletasunak eta ohitura sozialak dira. Etxeko soberakinak maiz gordetzen dira geroago hartzeko, eta hori ingurune pribatuak eta hozkailuak, ontzi hermetikoak eta horiek mantentzen laguntzen duten gainerako erraztasunak baimentzen dute. Soberakin batzuk hozkailutik zuzenean jan daitezke; beste batzuk, berriz, labean berotu daitezke, mikrouhin-labean edo ohiko labean, edo osagai gehigarriekin nahastu eta plater berriak prestatzeko prestatu, kroketak eta sandwichak kasu.
Soberakinak dituzten errezetak nahiko arruntak dira mundu osoko sukaldean, eta asko hozkailuak eta haien kontserbazioa errazten zuten ontzi hermetikoak existitu aurretik sortuak izan ziren. Gainerakoan jangaitzak diren hezurretako mantenugaiak harrapatzeaz gain, saldak oinarri bikaina dira janari bat osatzeko berez txikiegiak diren soberakin zatiak gehitzeko. Kazolak, paellak, arroz frijituak eta pizzak ere helburu horretarako erabil daitezke, baita soberakinak erabiltzeko modu bezala ere.

## Erreferentziak

* ↑ «Soberakin». Euskaltzaindiaren Hiztegia. (Noiz kontsultatua: 2023-03-03.)
* ↑ «Hondar». Euskaltzaindiaren Hiztegia. (Noiz kontsultatua: 2023-03-03.)
* ↑ «Kondar». Euskaltzaindiaren Hiztegia. (Noiz kontsultatua: 2023-03-03.)
* ↑ «Hondakin». Euskaltzaindiaren Hiztegia. (Noiz kontsultatua: 2023-03-03.)
* ↑ Muro, Angel.. (1997). El practicón. (2a. ed. argitaraldia) Tusquets ISBN 84-7223-813-X. PMC 37293739. (Noiz kontsultatua: 2020-01-01).

## Kanpo estekak

* Datuak: Q1762124
* Multimedia: Leftovers / Q1762124
# Janakpur Gunea

Janakpur Gunea (nepaleraz: जनकपुर), Nepalgo Erdialdeko eskualdeko gunea da, iparraldean Tibetekin eta hegoaldean Indiarekin muga egiten duena. Izena Janakpur hiriak ematen dio, izan ere hinduismoarentzako hiri garrantzitsua baita Janakpur. 2.557.004 biztanle ditu eta 9.669 km²-ko azalera.

## Kanpo estekak

* Datuak: Q9152
* Multimedia: Janakpur Zone / Q9152
# Janakpur

Janakpur edo Janakpurdham (nepaleraz जनकपुर नगरपालिका) Nepalgo hiri historiko eta erlijioso garrantzitsuenetako bat da. Aldi berean Janakpur Guneko hiriburua ere bada. Indiako mugatik oso gertu dagoenez (20 km eskas) eta bere garrantzia dela eta, erromes hindu ugari dator Indiatik.

## Etimologia

Rama jainko hinduaren aitaordea izan zen Janak erregearen hiria bertan zegoela uste da, hortik Janaken hiria izena jarri izana.

## Historia

Historia luzea du Janakpurrek, beti ere testu sakratuei loturikoa.
* Shatapatha Brahmana (k.a X mendea): testu honek dioenez Māthava Videgha erregea Sadānirā (Gandaki) ibaia gurutzatu zuen lehenengoa izan zen eta Videha erreinua sortu zuen hiriburua Mithila izanik. Historikoki Mithilanchal deitu izan zaio hiriari.
* Ramayana(k.a. III mendea): idatzi honek Janak erregearen historia kontatzen du.
Diotenez Buda eta jainismoaren sortzailea izan zen Mahavira ere hemen bizi izan ziren.

## Kokapena

Janakpur Terai lautadan kokaturik dagoen hiria da eta beraz beroa eta oso hezea da. Katmandutik 400 kilometrotara dago eta Indiako mugatik 20 kilometrotara baino ez. Ibai ugarik zeharkatzen dute Janakpur, hala nola, Dudhmati, Jalad, Rato, Balan eta Kamala ibaiek. Ura Himalaiatik dator eta Ganges ibaira doa.

## Ondasun nabarmenak

Janakpurreko ondasun nabarmen guztiak hinduismoarekin loturik daude.
* Janaki Mandir: hiriko tenplo handiena eta Nepal osoko handienetakoa da. Bazarraren ipar-mendebaldean kokaturik dago. Brisabhanu Kunwar erreginak eraiki zuen 1898an.
* Ram Mandir: Amar Singh Thapa soldadu ghurkak jaso zuen. Janakpurreko tenplo zaharrena da.
* Vivah Mandap: Lorategi ederrak dituen tenploa da.
* Dhanush Sagar eta Ganga Sagar: Hiriko 200 bainuleku sakratuetako bi famatuenak dira.

## Kanpo estekak

* (Ingelesez) Janakpur - Wikivoyage
* Datuak: Q378649
* Multimedia: Janakpur / Q378649
# Janari basamortu

Janari basamortua, gizartearen ikuspuntutik, janari merke eta elikagarria eskuratzea zaila den eskualde geografiko bat da. Batez ere nekazaritza gune txiroetan bizi den eta automobila ez duen jendeari eragiten dio. Supermerkatuen eskasiari eta janari segurtasunari lotutako kontzeptua da.
Janari basamortuen ideia Erresuma Batuan sortu zen 1995ean, hango gobernuak idatzitako txosten batean. Honela definitu zuen kontzeptua: "Txikizkako janari hornidura txikia edo bat ere ez duten eskualdeak", eta espezifikoki, "jendeak janari osasungarriak eskuratzeko muga ekonomiko eta fisikoak dituen eta gizarte bazterketa erlatiboa duten guneak".
Hamabi multzotan sailkatu ziren janari basamortuak, faktore sozioekonomikoen, irisgarritasun fisikoaren, erosteko ahalmenaren, janari osasungarria erosteko gogoaren eta beste zenbait faktoreren arabera:
* Hiri erdialdeko etxebizitza gune exekutiboak, etxean janaria prestatzeko bizimodu azkarregia dutenak.
* Hiri erdialdeko gutxiengoen auzoak, diru sarrera baxuegiak dutenak janari osasungarria eskuratzeko.
* Hiri erdialdeko gune deprimituak, hainbat errepide handiz inguratuak (irisgarritasun fisiko txara).
* Gainbeheran doazen hiri inguruko guneak (denda txikiak ixten direnean eta supermerkatuak urruti daudenean).
* Babes ofizialeko etxebizitzen auzoak (diru sarrera baxuak eta produktu freskoak eskaintzen ez dituzten dendak).
* Ikasleen egoitzen guneak (nahiago dute janari lasterren jatetxeetara joan, produktu freskoen eskari txikia).
* Hiri inguruko auzo aberatsak, gehienek erosketak autoz egiten dituztenak baina gutxi batzuk (zaharrenek) ez dutenek janari osasungarria eskuratzeko aukera.
* Dendak galdu dituzten herri txikiak, herriaren kanpoaldean supermerkatu handiak eraiki dituztelako.
* Hiri handien inguruko herriak, erdigunera joateko mugikortasun aukera txikiak dituztenean (garraio publiko eskasa).
* Landaguneko herri txikiak, produktu freskoen barietate txikia dutenean.
* Dendarik ez duten herrixka txikiak, zenbaitetan denda mugikorren bidezko zerbitzua dutenak.
* Asentamendu sakabanatuak, erosketetarako puntu zentralizaturik ez dutenak.

## Kanpo estekak

* Datuak: Q5358552
# Janakkala

Janakkala :
| Armarria ||
| Berezko izena | Janakkalan kunta |
| Herrialdea Eskualdea Azpieskualdea | Finlandia Jatorrizko Tavastiako esk. Hämeenlinnako azpiesk. |
| Alkatea | Anna-Mari Ahonen |
| Sorrera | 1866 |
| Koordenatuak | 60°55′20″N 24°38′50″E﻿ / ﻿60.92222°N 24.64722°E﻿ / 60.92222; 24.64722 |
| Azalera - Ur-azalera | 586,07 km² 38,63 km² (%6,59) |
| Biztanleria Dentsitatea Lehen hizkuntza - Finlandiera - Suediera - Besteak | 16.887 (2014.04.30) 30,85 bizt/km² (2012) % 97,6 (ofiziala) % 0,4 % 2,0 |
| Webgune ofiziala | (Finlandieraz) (Errusieraz) (Ingelesez) |
Janakkalako Puuhamaa Atrakzio Parkeak 10.000 familia inguru erakartzen ditu udaro, eta neguan aldiz Kalpalinna eski-estazioak beste hainbeste familia erakartzen ditu ere. Janakkala herria antzina eta estilo garaikideko eraikinak nahastuz sortua izan da.

## Historia

XIII. mendean suediarrak Hämeenlinnan kokatu zirenean bertako tribuak batu eta lurralde honetara bizitzera etorri ziren suediarren errepresiotik urrun, honela haien ohiturekin jarraitzea lortu dute.

## Zer ikusi

Herria oso turistikoa da lehen aipatutako arrazoiengatik eta estilo nahasi ikusgarriarengatik. Hala ere, turistak finlandesak dira batez ere eta kanporrak guztiz ezezaguna duten leku ederra da.

### St. Laurentius Eliza

Erdi Aroko harrizko eliza garrantzitsuena da Finlandian. Åke Tottek eliza eraikitzea agindu zuen, eta bertako zerbitzuak 1520. urtean hasi zirela uste da. Granito grisez eraikitako eliza XVII. mendeko noble familien hilobiak ditu eta barnean XIV. mendeko eskulturak eta margolanak ditu, Jesus Pedro apostuluarekin agertzen direnak.

### Kalpalinna eski-estazioa

Finlandiako eski-estazio zaharrenetarikoa da eta eski-alpinoa, abiadurazkoa eta snowboard-a praktikatzeko erraztasunak ditu. Uda garaian arrantza eta bizikletan ibili zaitezke bertan.

### Laurinmäki Museoa

Museoan XIX. mendeko ingurune haietako nekazal-bizia iraudikatzen du. Museoa irekia da eta 11 eraikuntzek osatzen dute.

### Puuhamaa Atrakzio Parkea

Parkeak hainbat ekintza egiteko aukera ematen dizkizu, edozein adinentzako ekintzak. Kotxe karreretatik, ur parkera; ordenagailu jokoetatik, basoko abentura kurtso bat egitera.

## Iruditegia

* 1900. urteko argazkia.
* Hakoinen basoa.
* Liburutegi publikoa.
* Noble-eraikuntza.

## Erreferentziak

* ↑ Suomen pinta-ala kunnittain. Maanmittauslaitos. 2014.04.30
* ↑ Suomen asukasluvut kuukausittain Väestörekisterikeskus. 2014.04.30
* ↑ Väestorekisterikeskus 2012

## Kanpo estekak

* Datuak: Q374324
* Multimedia: Janakkala / Q374324
# Javi Luke

Francisco Javier Javi Luke Bermúdez (Barakaldo, Bizkaia, 1968ko otsailaren 20a) bizkaitar futbolari ohia da, aurrelari moduan aritzen zena. Retuerto Sporten hasitakoa, Athletic Cluben eta Osasunan jokatu zuen.

## Kirol Ibilbidea

2024ko Maiatzak 31n eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | UEFA | UEFA | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G |
| Retuerto | R | 1985/86 | - | - | - | - | - | - | - | - | - | - | - | - |
| Retuerto | Denera | Denera | - | - | - | - | - | - | - | - | - | - | - | - |
| Santurtzi | 3. | 1986/87 | - | - | - | - | - | - | - | - | - | - | - | - |
| Santurtzi | 3. | 1987/88 | 19 | 5 | 1 | 0 | - | - | - | - | - | - | 20 | 5 |
| Santurtzi | 3. | 1988/89 | - | - | - | - | - | - | - | - | - | - | - | - |
| Santurtzi | Denera | Denera | 19 | 5 | 1 | 0 | - | - | - | - | - | - | 20 | 5 |
| Sestao | 2. | 1989/90 | 34 | 8 | 3 | 0 | - | - | - | - | - | - | 37 | 8 |
| Sestao | Denera | Denera | 34 | 8 | 3 | 0 | - | - | - | - | - | - | 37 | 8 |
| Athletic | 1. | 1990/91 | 24 | 7 | 5 | 0 | - | - | - | - | - | - | 29 | 7 |
| Athletic | 1. | 1991/92 | 29 | 4 | 10 | 6 | - | - | - | - | - | - | 39 | 10 |
| Athletic | 1. | 1992/93 | 22 | 1 | 2 | 0 | - | - | - | - | - | - | 24 | 1 |
| Athletic | 1. | 1993/94 | 0 | 0 | 0 | 0 | - | - | - | - | - | - | 0 | 0 |
| Athletic | Denera | Denera | 75 | 12 | 17 | 6 | - | - | - | - | - | - | 92 | 18 |
| Osasuna | 1. | 1993/94 | 16 | 3 | 2 | 0 | - | - | - | - | - | - | 18 | 3 |
| Osasuna | Denera | Denera | 16 | 3 | 2 | 0 | - | - | - | - | - | - | 18 | 3 |
| Athletic | 1. | 1994/95 | 7 | 0 | 2 | 0 | - | - | 0 | 0 | - | - | 9 | 0 |
| Athletic | Denera | Denera | 7 | 0 | 2 | 0 | - | - | 0 | 0 | - | - | 9 | 0 |
| Albacete | 1. | 1995/96 | 14 | 0 | 1 | 0 | - | - | - | - | - | - | 15 | 0 |
| Albacete | Denera | Denera | 14 | 0 | 1 | 0 | - | - | - | - | - | - | 15 | 0 |
| Almería | 2. | 1995/96 | 21 | 3 | - | - | - | - | - | - | - | - | 21 | 3 |
| Almería | Denera | Denera | 21 | 3 | - | - | - | - | - | - | - | - | 21 | 3 |
| Albacete | 2. | 1996/97 | 4 | 0 | 0 | 0 | - | - | - | - | - | - | 4 | 0 |
| Albacete | Denera | Denera | 4 | 0 | 0 | 0 | - | - | - | - | - | - | 4 | 0 |
| Burgos | 2.B | 1997/98 | 12 | 0 | 1 | 1 | - | - | - | - | - | - | 13 | 1 |
| Burgos | 2.B | 1998/99 | 29 | 3 | 2 | 0 | - | - | - | - | - | - | 31 | 3 |
| Burgos | Denera | Denera | 41 | 3 | 3 | 1 | - | - | - | - | - | - | 44 | 4 |
| Barakaldo | 2.B | 1999/00 | 32 | 3 | 3 | 0 | - | - | - | - | - | - | 35 | 3 |
| Barakaldo | Denera | Denera | 32 | 3 | 3 | 0 | - | - | - | - | - | - | 35 | 3 |
| Ibilbide osoan | Ibilbide osoan | Ibilbide osoan | 263 | 37 | 32 | 7 | - | - | 0 | 0 | - | - | 295 | 44 |

## Kanpo estekak

* Fitxa - www.athletic-club.eus
* Datuak: Q1119019
# Javi Moreno

Javier Moreno Valera (Silla, Valentziako probintzia, 1974ko irailaren 10a) futbolari espainiarra da.
Deportivo Alavésen bi tarteetan jokatu zuen, 1998an alde batetik (11 partida, gol 1)eta 1999tik 2001 arte bestetik (71 p, 29 g). UEFA Koparen txapeldunorde bilakatu zen talde txuri-urdinarekin azken urte hartan.
Bestela, AC Milanen eta Club Atlético de Madriden aritu da, beste hainbat talderen artean.
# Javi Puado

Javier "Javi" Puado Díaz, (Bartzelona, 1998ko maiatzaren 25a), futbolean aritzen den kirolari espainiarra da.
2020ko Udako Olinpiar Jokoetan, Tokio 2020an (Tokio), esku hartu, eta zilarrezko domina eskuratu zuen futbolean Espainia ordezkatuz; Brasilgo taldearen (urrezko domina) atzetik, eta Mexikoko taldearen (brontzezko domina) aurretik sailkatu zen Espainiako taldea.
Tokion, honako hauek osatzen zuten Espainiako taldea: Unai Simón, Óscar Mingueza, Marc Cucurella, Pau Torres, Jesús Vallejo, Martín Zubimendi, Marco Asensio, Mikel Merino, Rafa Mir, Dani Ceballos, Mikel Oyarzabal, Eric García, Álvaro Fernández, Carlos Soler Jon Moncayola, Pedri, Javi Puado, Óscar Gil, Dani Olmo, Juan Miranda, Bryan Gil eta Iván Villarrek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | Futbola, gizonezkoa. |

## Erreferentziak

* ↑ «Javi Puado» olympedia.org (Ingelesez)
* ↑ «Javi Puado» olympics.com (Gaztelaniaz)

## Kanpo estekak

* Datuak: Q56198582
# Javi Garcia (futbolaria)

Francisco Javier García Fernández (Mula, Murtzia, 1987ko otsailaren 8a) futbol erdilaria da. Estatistika ofizialen arabera 1.86 du luzera eta 80 kg pisatzen du.
Real Madrileko harrobian hezia, 2007-2008ko denboraldian, Javad Nekounam erdilariak lesio luzea izango zuela iragarri ostean, Osasunak fitxatu zuen lau urterako 2.5 milioi euro ordainduta. Edonola ere, denboraldi horretako lan ona zela kausa, Real Madrilek berriro fitxatu zuen 2008ko udan.
Real Madrilen aukera askorik izan gabe, Portugalgo Benficara jo zuen Javi Garcíak 2009ko uztailean. Han arrakasta handia lortu zuen, eta 2012ko abuztuan Manchester Cityk fitxatu zuen.

## Kanpo estekak

* Datuak: Q310330
* Multimedia: Javi García / Q310330
# Javi Tarantino

Francisco Javier Tarantino Uriarte, (Bermeo, Bizkaia, 1984ko ekainaren 26a - ) euskal herritar futbolari ohia da, atzelari lanetan aritzen zena. Bermeo Kluba eta Athletic taldeen harrobietan hezi zen.

## Estatistikak

2024ko Maiatzak 31n eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G |
| Baskonia | 3. | 2002/03 | 28 | 2 | - | - | - | - | - | - | - | - | 28 | 2 |
| Baskonia | Denera | Denera | 28 | 2 | - | - | - | - | - | - | - | - | 28 | 2 |
| Bilbao Athletic | 2.B | 2003/04 | 30 | 1 | - | - | - | - | - | - | - | - | 30 | 1 |
| Bilbao Athletic | 2.B | 2004/05 | 8 | 0 | - | - | - | - | - | - | - | - | 8 | 0 |
| Bilbao Athletic | Denera | Denera | 38 | 1 | - | - | - | - | - | - | - | - | 38 | 1 |
| Numancia | 1. | 2004/05 | 15 | 1 | 3 | 0 | - | - | - | - | - | - | 18 | 1 |
| Numancia | Denera | Denera | 15 | 1 | 3 | 0 | - | - | - | - | - | - | 18 | 1 |
| Athletic | 1. | 2005/06 | 3 | 0 | 0 | 0 | - | - | - | - | - | - | 3 | 0 |
| Athletic | Denera | Denera | 3 | 0 | 0 | 0 | - | - | - | - | - | - | 3 | 0 |
| Numancia | 2. | 2005/06 | 14 | 0 | 0 | 0 | - | - | - | - | - | - | 14 | 0 |
| Numancia | 2. | 2006/07 | 22 | 0 | 0 | 0 | - | - | - | - | - | - | 22 | 0 |
| Numancia | Denera | Denera | 36 | 0 | 0 | 0 | - | - | - | - | - | - | 36 | 0 |
| Alaves | 2. | 2007/08 | 22 | 0 | 0 | 0 | - | - | - | - | - | - | 22 | 0 |
| Alaves | Denera | Denera | 22 | 0 | 0 | 0 | - | - | - | - | - | - | 22 | 0 |
| Albacete | 2. | 2008/09 | 24 | 1 | 1 | 0 | - | - | - | - | - | - | 25 | 1 |
| Albacete | 2. | 2009/10 | 32 | 1 | 1 | 0 | - | - | - | - | - | - | 33 | 1 |
| Albacete | 2. | 2010/11 | 28 | 1 | 1 | 0 | - | - | - | - | - | - | 29 | 1 |
| Albacete | Denera | Denera | 84 | 3 | 3 | 0 | - | - | - | - | - | - | 87 | 3 |
| Tenerife | 2.B | 2011/12 | 34 | 0 | 1 | 0 | - | - | - | - | - | - | 35 | 0 |
| Tenerife | 2.B | 2012/13 | 29 | 0 | - | - | - | - | - | - | - | - | 29 | 0 |
| Tenerife | Denera | Denera | 63 | 0 | 1 | 0 | - | - | - | - | - | - | 64 | 0 |
| Cartagena | 2.B | 2013/14 | 15 | 1 | 2 | 0 | - | - | - | - | - | - | 17 | 1 |
| Cartagena | 2.B | 2014/15 | 29 | 1 | 1 | 0 | - | - | - | - | - | - | 30 | 1 |
| Cartagena | Denera | Denera | 44 | 2 | 3 | 0 | - | - | - | - | - | - | 47 | 2 |
| Sestao River | 2.B | 2015/16 | 24 | 0 | - | - | - | - | - | - | - | - | 24 | 0 |
| Sestao River | 2.B | 2016/17 | 14 | 0 | 2 | 0 | - | - | - | - | - | - | 16 | 0 |
| Sestao River | Denera | Denera | 38 | 2 | 2 | 0 | - | - | - | - | - | - | 40 | 0 |
| Bermeo | 3. | 2017/18 | - | - | - | - | - | - | - | - | - | - | - | - |
| Bermeo | 3. | 2018/19 | 5 | 0 | - | - | - | - | - | - | - | - | 5 | 0 |
| Bermeo | Denera | Denera | 5 | 0 | - | - | - | - | - | - | - | - | 5 | 0 |
| Ibilbide osoan | Ibilbide osoan | Ibilbide osoan | 376 | 9 | 12 | 0 | - | - | - | - | - | - | 388 | 9 |

## Palmaresa

* Europako 16 urte azpiko Futbol Txapelketa: 2001

## Kanpo loturak

* Fitxa - www.athletic-club.eus
* Datuak: Q2756686
# Irwin Shaw

Irwin Shaw, Irwin Gilbert Shamforoff jaioa (New York, 1913ko otsailaren 27a - David, 1984ko maiatzaren 16a) estatubatuar eleberrigile, antzerkigile eta gidoigilea izan zen.
Judu jatorriko jaio zen Bronxen. 1935ean gidoiak idazten hasi zen eta Bigarren Mundu Gerran George Stevens-en zine taldean egon zen. Ondoren, gidoiak, eleberriak eta istorio laburrak idatzi zituen. Bere lanarik ezagunenak Young Lions eta Rich Man, Poor Man dira. Lehenak izen bereko film bat inspiratu zuen, eta bigarrenak telesail bat.

## Lanak
### Eleberriak

* The Young Lions (1948)
* The Troubled Air (1951)
* Lucy Crown (1956)
* Two Weeks in Another Town (1960)
* Voices of a Summer Day (1965)
* Rich Man, Poor Man (1969/1970)
* Evening in Byzantium (1973)
* Night Work (1975)
* Beggarman, Thief (1977)
* The Top of the Hill (1979)
* Bread Upon the Waters (1981)
* Acceptable Losses (1982)

### Ipuin bildumak

* Sailor off the Bremen and other Stories (1939)
* Welcome to the City, and other Stories (1942)
* Act of Faith, and other stories (1946)
* The Girls in Their Summer Dresses
* Mixed Company. Collected Short Stories (1950)
* Tip on a Dead Jockey, and other stories (1957)
* Selected Short Stories (1961)
* Love on a Dark Street, and other stories (1965)
* Retreat and other stories (1970)
* God Was Here, But He Left Early (1973)
* Short Stories: Five Decades (1978)

### Ez-fikziozkoak

* Report on Israel (1950, Robert Caparekin)
* In the Company of Dolphins (1964)
* Paris! Paris! (1976)

### Antzezlanak

* Bury the Dead, New York, Ethel Barrymore Theatre, 1936ko apirila.
* Siege, New York, Longacre Theatre, 1937ko abendua.
* The Gentle People, New York, Belasco Theatre, 1939ko urtarrila.
* Quiet City New York, Belasco Theatre, 1939ko martxoa.
* Retreat to Pleasure, New York, Belasco Theatre, 1940.
* Sons and Soldiers, New York, Morosco Theatre, 1943ko maiatza.
* The Assassin, New York, National Theatre, 1945eko urria.
* The Survivors, (Peter Viertelekin) New York, Playhouse Theatre, 1948ko urtarrila.
* Children From Their Games, New York, Morosco Theatre, 1963ko apirila.
* A Choice of Wars, Glasgow, Scotland, Glasgow Citizens Theatre, 1967.

### Gidoiak

* The Big Game, RKO, 1936.
* Commandos Strike at Dawn, Columbia, 1942.
* The Hard Way, Warner Bros., 1942.
* The Talk of the Town, RKO, 1942.
* Take One False Step, Universal, 1949.
* Easy Living, RKO, 1949.
* I Want You, RKO, 1951.
* Act of Love, United Artists, 1953.
* Ulysses, Paramount, 1954.
* Fire Down Below, Columbia, 1957.
* Desire Under the Elms, Paramount, 1958.
* This Angry Age, Columbia, 1958.
* The Big Gamble, Fox, 1961.
* In the French Style, Columbia, 1963.
* Survival, United Film, 1968.

## Kanpo estekak

* Datuak: Q315380
* Multimedia: Irwin Shaw / Q315380
# Irwin (Illinois)

Irwin Illinoiseko herri bat da. Kankakee konderrian kokatua dago. 2010ean 74 biztanle zituen, 0,10 kilometro koadrotan banatuta.

## Ikus, gainera

* Kankakee konderria

## Kanpo estekak

* Datuak: Q2672352
* Multimedia: Irwin, Illinois / Q2672352
# Irwin (Missouri)

Irwin Ameriketako Estatu Batuetako erroldak esleitutako leku bat da. Barton konderrian dago, Missouri estatuan. 47 biztanle ditu, 0,782885 kilometro koadroko azaleran banatuta.

## Ikus, gainera

* Barton konderria

## Kanpo estekak

* Datuak: Q3469197
# Irwin (Hego Carolina)

Irwin Ameriketako Estatu Batuetako erroldak esleitutako leku bat da. Lancaster konderrian dago, Hego Carolina estatuan. 1.321 biztanle ditu, 7,742389 kilometro koadroko azaleran banatuta.

## Ikus, gainera

* Lancaster konderria

## Kanpo estekak

* Datuak: Q2506908
# Irwin (Iowa)

Irwin Iowako hiri bat da. Shelby konderrian kokatua dago. 2010ean 341 biztanle zituen, 1,54 kilometro koadrotan banatuta.

## Ikus, gainera

* Shelby konderria

## Kanpo estekak

* Datuak: Q1931668
* Multimedia: Irwin, Iowa / Q1931668
# Irvona (Pennsylvania)

Irvona Pennsylvaniako borough bat da. Clearfield konderrian kokatua dago. 2010ean 647 biztanle zituen, 2,41 kilometro koadrotan banatuta.

## Ikus, gainera

* Clearfield konderria

## Kanpo estekak

* Datuak: Q1180837
* Multimedia: Irvona, Pennsylvania / Q1180837
# Irwin (Idaho)

Irwin Idahoko hiri bat da. Bonneville konderrian kokatua dago. 2010ean 219 biztanle zituen, 63,45 kilometro koadrotan banatuta.

## Ikus, gainera

* Bonneville konderria

## Kanpo estekak

* Datuak: Q1512341
# Irwin (Pennsylvania)

Irwin Pennsylvaniako borough bat da. Westmoreland konderrian kokatua dago. 2010ean 3.973 biztanle zituen, 2,17 kilometro koadrotan banatuta.

## Ikus, gainera

* Westmoreland konderria

## Kanpo estekak

* Datuak: Q1183136
* Multimedia: Irwin, Pennsylvania / Q1183136
# Irvington udalerria, Washington konderria (Illinois)

Irvington udalerria Ameriketako Estatu Batuetako Illinois estatuko udalerri bat da, Washington konderrian. Azken zentsuaren arabera 1.181 biztanle zituen, 48.56 milia karratu (125.8 km$^2$) eremuan.

## Ekonomia

2020ko zentsuaren arabera, Irvington udalerrian 529 etxebizitza zeuden. Per capita diru-sarrerak 31.566 estatubatuar dolar ziren.

## Kanpo estekak

* Datuak: Q6074943
# Jayaque

Jayaque El Salvadorko La Libertad departamenduko udalerri bat da. 2007ko erroldaren arabera 11058 biztanle zituen.

## Erreferentziak

* ↑ (Gaztelaniaz) Dirección General de Estadística y Censos. (2007). (pdf) VI Censo de Población y V de Vivienda 2007. (Noiz kontsultatua: 2020-05-05).

## Kanpo estekak

* Datuak: Q3807516
* Multimedia: Jayaque / Q3807516
# Jayat

Jayat Ain departamenduko udalerria da, Frantziako Auvernia-Rodano-Alpeak eskualdean.

## Ikus, gainera

* Ain departamenduko udalerrien zerrenda

## Kanpo estekak

* Datuak: Q637092
* Multimedia: Jayat / Q637092
# Jayanta Talukdar

Jayanta Talukdar (Guwahati, 1986ko martxoaren 2a) arkularia da. India ordezkatu zuen 2012ko Udako Olinpiar Jokoetan.

## Erreferentziak

* ↑ Jayanta Talukdar
* ↑ Jayanta TALUKDAR

## Kanpo estekak

* Datuak: Q2016691
* Multimedia: Jayanta Talukdar / Q2016691